Рнапала игәырӷьоит: ажьицәа-абџьарҟаҵаҩцәа мгәыӡырхәатәи рфестиваль "Аихамца"
16:50 25.09.2021 (ирҿыцуп: 17:52 25.09.2021)
Цәыббра 24 рзы Мгәыӡырхәа ақыҭан аетнопарк "Аԥсны" аҿы иаадыртыз ажьицәа-абџьарҟаҵаҩцәа рфестиваль "Аихамца" иалахәуп Аԥсни Урыстәылеи рҟазацәа.
Ажьицәа-абџьарҟаҵаҩцәа рфестиваль Аԥсны раԥхьаӡа акәны еиҿыркааит. Уи цәыббра 24-26 рзы имҩаԥыслоит аетнопарк "Аԥсны" аҿы. Уи рхы аладырхәырц иааит аҭыԥантәиқәа рыдагьы, Иакутиа, Брест, Белгород, Маиҟәаԥ ақалақьқәа рҟынтәи аҟазацәагьы.
Хымш ирылагӡаны ажьицәа аиха дырҭәалоит, дамасктәии амоизака иаҩызоуи аџыр ҟарҵалоит, аԥсуа ҳәызбақәа, аҿыбџьар, ахҿақәа. Урҭ зегьы реиҳарак излырхуа Бырзышьха иҵхны илбааргаз 300 килограмм иҟоу аихамаден ауп.
Амаден аихамаҭәа алырхырц азы идыргылеит аихаӡырҭақәа ҩба, 1200 градус рҟынӡа ашоура ҭарҵоит.
Аҟазацәа рус арманшәаларазы ишьақәдыргылеит афрынақәа жәаба рҟынӡа, урҭ рахьтә ҩба уаанӡа ҳабацәа ишыҟарҵалоз еиԥш ахәы зқәу ацәала аҳауа ҭадыршәшәоит. Егьырҭ рҿы амца агаз ала ма афымцала аҳауа ҭадыршәшәоит.
Афестиваль аҟны зегь реиҳа азҿлымҳара зырҭаз аԥсуа ҳәызба акәхеит. Аҟазауаа шьоукы ргәы иҭоуп арҭ хымш рыҩнуҵҟа ҩба-ҩба, иара инеиҳангьы абџьарҿқәеи, иара убас итрадициатәу аԥсуа хҿақәеи рыҟаҵара.
© Sputnik / Томас ТхайцукЦәыббра 24 рзы Мгәыӡырхәа ақыҭан аетнопарк "Аԥсны" аҿы иаадыртит ажьицәа-абџьарҟаҵаҩцәа рфестиваль "Аихамца".
1/18
© Sputnik / Томас Тхайцук
Цәыббра 24 рзы Мгәыӡырхәа ақыҭан аетнопарк "Аԥсны" аҿы иаадыртит ажьицәа-абџьарҟаҵаҩцәа рфестиваль "Аихамца".
© Sputnik / Томас ТхайцукУи иалахәуп Аԥсни Урыстәылеи рҟазацәа.
2/18
© Sputnik / Томас Тхайцук
Уи иалахәуп Аԥсни Урыстәылеи рҟазацәа.
© Sputnik / Томас ТхайцукАфестиваль мҩаԥыслоит цәыббра 24-26 рзы.
3/18
© Sputnik / Томас Тхайцук
Афестиваль мҩаԥыслоит цәыббра 24-26 рзы.
© Sputnik / Томас ТхайцукХымш рыҩнуҵҟа ажьицәа аиха рҭәаны еиуеиԥшым абџьархкқәа алырхроуп.
4/18
© Sputnik / Томас Тхайцук
Хымш рыҩнуҵҟа ажьицәа аиха рҭәаны еиуеиԥшым абџьархкқәа алырхроуп.
© Sputnik / Томас ТхайцукЗегь реиҳа иқәыԥшу афестиваль алахәыла Шамиль Апба даацытәиуп. Иара 14 шықәса ихыҵуеит.
5/18
© Sputnik / Томас Тхайцук
Зегь реиҳа иқәыԥшу афестиваль алахәыла Шамиль Апба даацытәиуп. Иара 14 шықәса ихыҵуеит.
© Sputnik / Томас ТхайцукАбџьархкқәа реиҳарак злырхуа Аԥсны ашьхараҿы иҵхны иааргаз аиха маден ауп.
6/18
© Sputnik / Томас Тхайцук
Абџьархкқәа реиҳарак злырхуа Аԥсны ашьхараҿы иҵхны иааргаз аиха маден ауп.
© Sputnik / Томас ТхайцукАҟазацәа иара убас дамасктәи аџыр арҭәашьа шырдыруа аадырԥшуеит.
7/18
© Sputnik / Томас Тхайцук
Аҟазацәа иара убас дамасктәи аџыр арҭәашьа шырдыруа аадырԥшуеит.
© Sputnik / Томас ТхайцукБаҭал Џьапуа ҳабацәа ишыҟарҵалоз еиԥш ахәы зқәу ацәала ихҟьаны иҟаиҵаз аԥсуа ҭрадициатә ҭрына.
8/18
© Sputnik / Томас Тхайцук
Баҭал Џьапуа ҳабацәа ишыҟарҵалоз еиԥш ахәы зқәу ацәала ихҟьаны иҟаиҵаз аԥсуа ҭрадициатә ҭрына.
© Sputnik / Томас ТхайцукАжьицәа русураҿы ажьаҳәеи арыҭәеи рыдагьы рхы иадырхәоит арҭәагатә аппарати аихаԥҟагеи.
9/18
© Sputnik / Томас Тхайцук
Ажьицәа русураҿы ажьаҳәеи арыҭәеи рыдагьы рхы иадырхәоит арҭәагатә аппарати аихаԥҟагеи.
© Sputnik / Томас ТхайцукАфестиваль "Аихамца" цәыббра 26 рҟынӡа имҩаԥыслоит.
10/18
© Sputnik / Томас Тхайцук
Афестиваль "Аихамца" цәыббра 26 рҟынӡа имҩаԥыслоит.
© Sputnik / Томас ТхайцукАҟазацәа аус шыруа иахәаԥшразы иааит аҭыԥантәи ауааԥсыра.
11/18
© Sputnik / Томас Тхайцук
Аҟазацәа аус шыруа иахәаԥшразы иааит аҭыԥантәи ауааԥсыра.
© Sputnik / Томас ТхайцукХәаԥ ақыҭан инхо 76 шықәса зхыҵуа афизик-аматематик Ролан Занҭариагьы ажьира аус бзиа ибоит.
12/18
© Sputnik / Томас Тхайцук
Хәаԥ ақыҭан инхо 76 шықәса зхыҵуа афизик-аматематик Ролан Занҭариагьы ажьира аус бзиа ибоит.
© Sputnik / Томас ТхайцукАҭааҩцәагьы алшара рыман ажьираҿы рхы ԥыршәар.
13/18
© Sputnik / Томас Тхайцук
Аҭааҩцәагьы алшара рыман ажьираҿы рхы ԥыршәар.
© Sputnik / Томас ТхайцукҶыдала афестиваль азы Бырзышьха иҵхны ҩынтә ихаланы илбааргеит 300 килограмм иҟоу аихамаден.
14/18
© Sputnik / Томас Тхайцук
Ҷыдала афестиваль азы Бырзышьха иҵхны ҩынтә ихаланы илбааргеит 300 килограмм иҟоу аихамаден.
© Sputnik / Томас ТхайцукАжьаҳәала иасны аихаҽыҭқәа дырҟьаԥсуеит, анаҩс урҭ еиуеиԥшым абџьархкқәа рылырхуеит.
15/18
© Sputnik / Томас Тхайцук
Ажьаҳәала иасны аихаҽыҭқәа дырҟьаԥсуеит, анаҩс урҭ еиуеиԥшым абџьархкқәа рылырхуеит.
© Sputnik / Томас ТхайцукАри аҩыза ажьицәа-абџьарҟаҵаҩцәа рфестиваль Аԥсны раԥхьаӡа акәны имҩаԥысуеит.
16/18
© Sputnik / Томас Тхайцук
Ари аҩыза ажьицәа-абџьарҟаҵаҩцәа рфестиваль Аԥсны раԥхьаӡа акәны имҩаԥысуеит.
© Sputnik / Томас ТхайцукАбри аҩыза арыҭәала аџыр цаҳәцаҳә амца иҽҳәыргоит.
17/18
© Sputnik / Томас Тхайцук
Абри аҩыза арыҭәала аџыр цаҳәцаҳә амца иҽҳәыргоит.
© Sputnik / Томас ТхайцукАфестиваль алахәцәа аӡәырҩы аԥсуа ҳәызбақәа ҟарҵарц рыӡбеит.
18/18
© Sputnik / Томас Тхайцук
Афестиваль алахәцәа аӡәырҩы аԥсуа ҳәызбақәа ҟарҵарц рыӡбеит.